তৃণমূল নেতাদের লক্ষ্য করে গুলি, অভিযোগ আইএসএফের দিকে

ভাঙড়– ভাঙড় (Bhangar) আছে ভাঙরেই! রাজনৈতিক দলাদলি থেকে খুন, গুলি, বন্দুক এই সবেতেই শীর্ষ স্থানে থাকে রাজ্যের এই দলটি। ২০২৬ এর ভোটের আগে ফের উত্তপ্ত হচ্ছে এই বিতর্কিত ভাঙড়। তৃণমূল ও আইএসএফের মধ্যে রাজনৈতিক উত্তেজনা মাথাচাড়া দিয়ে উঠেছে। ফের গুলি চালানোর অভিযোগ ঘিরে উত্তেজনা ছড়াল।

তৃণমূল (TMC) নেতাদের লক্ষ্য করে গুলি চালানোর অভিযোগ উঠল আইএসএফের বিরুদ্ধে। ভাঙরের উত্তর কাশিপুর থানার কাঠালিয়া সংলগ্ন এলাকার ঘটনা। আগামীকাল সোনপুরে তৃণমূলের একটি ছাত্র পরিষদের জনসভা রয়েছে।

সেই উপলক্ষ্যে ভোগালী দু’নম্বর অঞ্চল তৃণমুলের সভাপতি আলিনুর মোল্লা সহ একাধিক তৃণমূল নেতৃত্ব কাঠালিয়া থেকে সোনপুর এলাকায় যাচ্ছিলেন। তখনই আইএসএফ কর্মী (ISF) সমর্থকরা জড়ো হয়ে তাদেরকে রীতিমতো তাড়া করে বলে অভিযোগ। এবং এরই পাশাপাশি এক রাউন্ড গুলিও চালায় বলে অভিযোগ।

আরও পড়ুন- সাসপেন্ড হওয়ার পর বাবরি মসজিদ নিয়ে হুমায়ুন যা বললেন…

ঘটনার খবর পাওয়ার সঙ্গে সঙ্গেই উত্তর কাশিপুর থানার বিশাল পুলিশ বাহিনী ঘটনাস্থলে গিয়ে পৌঁছানোর আগেই পালিয়ে যায় আই এস এফ কর্মী সমর্থকেরা এমনটাই অভিযোগ তৃণমূলের। পরে সেখানেই জমায়েত করে তৃণমূল কর্মী সমর্থকরা। এলাকার শান্তি-শৃঙ্খলা বজায় রাখতে পুলিশ তাদেরকে সরিয়ে দেয় এলাকা থেকে।

যদিও তৃণমূল পুরো ঘটনাটি নিয়ে নাটক সাজিয়েছে বলে অভিযোগ করেন ভোগালী ২ আইএসএফ অঞ্চল সভাপতি অহিদুল ইসলাম। এলাকায় চাপা উত্তেজনায় থাকায় এই মুহূর্তে উত্তর কাশিপুর থানায় পুলিশ মোতায়েন রয়েছে।

দেখুন আরও খবর-